ভাবনা দেহরিয়া
ভাবনা দেহরিয়া (জন্ম ১২ই নভেম্বর ১৯৯১) হলেন একজন ভারতীয় পর্বতারোহী, যিনি মধ্যপ্রদেশের ছিন্দাওয়াড়া জেলার তামিয়া গ্রামে জন্মগ্রহণ করেছেন। তিনি ২০১৯ সালের ২২শে মে মাউন্ট এভারেস্টের চূড়ায় আরোহণ করেছেন, এছাড়াও তিনি বিশ্বের বিভিন্ন পাহার চূড়ায় উঠেছেন। তিনি হিমালয়ান মাউন্টেনিয়ারিং ইনস্টিটিউটের সাথে ভারতীয় হিমালয়ের প্রচার করা এবং একে জনপ্রিয় করার জন্য ২০২০ সালের ১৫ই আগস্ট (স্বাধীনতা দিবস) একটি গিনেস ওয়ার্ল্ড রেকর্ডের খেতাব অর্জন করেছেন। তিনি জাতীয় পর্যায়ের সামাজিক উদ্যোগ জন পরিষদের উপ সভাপতি এবং ব্র্যান্ড অ্যাম্বাসেডর।